《重叠金 骨肉亲谊廿载重逢，京华小住，将归定署，离怀各怅，因调数阕，籍以志别》
清代·左锡嘉

匆匆二十年前别，蜀山何处鹃啼血。燕市忽重逢。

悲欢疑梦中。

流光惊电掣。赢得头如雪。骨肉叹飘零。问天天不应。

作者简介：左锡嘉，字婉芬，一字小云，晚号冰如，阳湖人。华阳道光甲辰进士、吉安知府赠太仆寺卿曾咏继室。有《浣香小草》、《吟云集》、《卷葹吟》、《冷吟集》。